标题：猥谈
解释
1、  指用低俗语和下流的语言交谈，多指谈论性或无耻的事。
2 、 琐谈。清·田兰芳《袁太学（袁可立孙）传》：“至则相与上下古今，商确诗文，或间以小酌，终座无一猥谈鄙语。” 鲁迅 《伪自由书·文人无文》：“收罗猥谈，写成下作；聚集旧文，印作评传的是有的。” 
3 、 南戏出于宣和之后，南渡之际。谓之温州杂剧。予见旧牒，有赵闳榜禁，颇著名目。如《赵贞女蔡二郎》等，亦不甚多。以后日增。今遂遍满四方。辗转改益，盖已略无音律腔调。愚人蠢工，徇意更变。妄名如《余姚腔》《海盐腔》《弋阳腔》《昆山腔》之类，趁逐悠扬，杜撰百端，真胡说耳。
4 、几个男青年凑在一起，特别是几个熟人在一起闲聊时，往往出现猥谈。这还不能简单地视之为低级下流，这是常见的男性性心理反映。其原因主要有三：打发无聊，借这一类无聊的话松弛日常生活的紧张；增进闲聊气氛和谐而融洽；当附近有女性时，有人故意语言猥亵，想借此一睹女性听到这一类话时的反应。  　　在猥谈者中，不同年龄、不同阅历的人有着不同的心理。年龄较大的、经验丰富的人猥谈，多以夸示其见多识广，本来是应该隐瞒的却津津乐道，这种心理在女性看来感到费解。年龄较小、经验贫乏的人猥谈，多半是发自一种奇异的虚荣心，不愿被人认为是经验缺乏，或不懂世故，因而自作聪明，大谈特谈。此外，有的人处在性饥渴的紧张状态，他们的猥谈，颇有放松紧张，发泄性欲的作用。
短篇小说集《猥谈》
祝允明杂著。李公永乐初，饶人朱季文进所著书，杨文贞辈请笞其人，火其书，近成化末，司马御史提学南畿，得予妇翁李公《琬琰集》旧刻，命学徒翻赡之，众请即用元本登之木，司马从之。李故假诸督府经历，吴宣宜大怒，疏于朝，言李某以婿祝允明在学，假书令浸润司马某，事下所司，立案而已。後见周原已院判，笑谓予：“翰林旧有一可笑事，今得吴经历本作对矣。”一大将乞翰林某人书，专令一吏候之，免其他役。吏始甚德之，既逾改火，吏不胜躁，具牒呈其将言：“蒙委领某翰林文字，为渠展转支延，已及半载，显是本官不能作诗，虚词诳脱。”彼此一笑而已。以文墨事见之疏牒，前有子翰林，後有子也。又後数年，勿陈公懋者注书与朱子反，亦上于朝，上命笞而遗之，予谓又与朱季文为对子也。上父书上大人，丘乙己。化三千，七十士。尔小生，八九子。佳作仁，可知礼。右八句末曳也，字不知何起，今小儿学书必首，此天下同，然书坊有解，胡说耳。《水东日记》言，宋学士晚年写，此必知所自。又《说郛》中曾记之，亦未暇检。向一友谓予：“此孔子上其父书也。上大人（句上上书大人谓叔梁纥），丘（句圣人名）乙己，化三千七十士尔（句乙一通言一身所化士如许），小生八九子佳（句八九七十二也，言弟子三千中，七十二人更佳），作仁（句作犹为也），可知礼也（仁礼相为用，言七十子善为仁，其於礼可知）大概取笔画稀少，开童子稍附会理也。文字文字中称完颜氏为大金，承袭误也。蒙古自称大元，我朝作者何曾予之以大，今应云胡金尔。文字门称都御史为中丞，府尹为京兆之属，当视语势如何，若结衔之际，亦欲异众书从别代，或妄更变，非也。如官吏部属书尚书、吏部郎中，曾摄使假一品服，还寻缴纳，书赐一品服，宪臣出巡，易地名如巡。按贵阳至如领乡举书，浙进士、赐进士，不书出身，同出身但书第字为，府县学生，书郡庠、邑庠，或长庠、吴庠之类。不知可乎？别号道号别称，古人间自寓怀，非为敬答设也。今人不敢名，亦不敢字，必以号称，虽尊行贵位不以属衔为重，而更重所谓号，大可笑事也。士大夫名实副者固多，馀唯农夫不然，自闾市村陇嵬人琐夫，不识丁者未尝无号，兼之庸鄙狂怪，松兰泉石，一坐百犯，又兄山则弟必水，伯松则仲叔必竹梅，父此物则子孙引此物於不已，愚哉愚哉！予每狥人为记讼，多假记以规讽，犹用自愧。近闻妇人亦有之，向见人称冰壶老拙，乃嫠媪也。又传江西一令讯盗，盗忽对曰：“守愚不敢。”令不解，问左右，一胥云：“守愚，其号也。”乃知今日贼亦有别号矣，此等风俗，不知何时可变？判语张忠定判瓦匠乞假云：“天晴瓦屋，雨下和泥。”及丁谓制木工状云：“不得将皮补节，削凸见心。”人称之。郡守邢公判重造郡门鼓状云：“务须紧绷密钰，晴雨同声。”又一守禁戴帽不得露网巾，吏草榜云：“前不露边，後不露圈。”守曰：“公文贵简，何作对偶语乎？”吏白当如何，守曰：“前後不露边圈。”乃不觉一笑。破题宋末人戏作破题古曲。题云：“看看月上蒲萄架，那人应是不来也。最苦是一双凤枕，闲在绣纬下。”破云：时至人未至，君子不能无疑心。物偶人未偶，君子不能无感心。吴歌题云：“月子弯弯照几州，几家欢乐几家愁。几家夫妇同罗帐，几家漂散在他州。”破云：运於上者，无远近之殊，形於下者，有悲欢之异。小曲题云：“妈妈只要光光镘，我苦何曾管，雪下去送官卖酒，轮番几曾得免，怎容懒，有客教奴伴。”破云：吾亲狥利而忘义，既不能以忧人之忧，吾身狥公而忘私，又强欲以乐人之乐。俗俭江西俗俭，果榼作数格，唯中一味，或果或菜可食。馀悉充以雕木，谓之子孙果合，又不解镕蔗糖，亦刻木饰其色，以代匮一客，欲食取之，方知膺物，便失笑覆祝之，底有字云：大德二年重修，更胡卢也。歌曲今人间用乐，皆苟简错乱。其初歌曲丝竹，大率金元之旧，略存十七宫调，亦且不仅，只十一调中填辏而已。虽曰不敢以望雅部，然俗部大概较差，雅部不啻数律。今之俗部尤极高，而就其声察之，初无定，一时高下随工任意移易（此病歌与弦音为最），盖视金元制腔之时又失之矣。自国初来，公私尚用优伶供事，数十年来，所谓南戏盛行，更为无端，於是声乐大乱。南戏出於宣和之後、南渡之际，谓之温州杂剧子。见旧牒，其时有赵闳夫榜禁，颇述名目，如赵真女、蔡二郎等，亦不甚多，以後日增。今遍满四方，转转改益，又不如旧。而歌唱愈缪，极厌观听，盖已略无音律腔调（音者，七音；律者，十二律吕；腔者，章句字数，长短高下，疾徐抑扬之节，各有部位；调者，旧八十门调，後七七宫调，今十一调，正宫不可为中吕之类。此四者无一不其）。愚人蠢工，狥意更变，妄名馀姚腔、海盐腔、弋阳腔、昆山腔之类，变易喉舌，趋逐抑扬，杜撰百端，真胡说耳。若以被之管弦，必至失笑，而昧士倾喜之，互为自谩尔。土语生、净、旦、末等名，有谓反其事而称，又或讬之唐庄宗，皆缪云也。此本金元阛阓谈吐，所谓鹘伶声嗽，今所谓市语也。生即男子，旦曰妆旦色，净曰净儿，末曰末尼，孤乃官人，即其土音，何义理之有。太和谱略言之，词曲中用土语何限，亦有聚为书者，一览可知。智耆弘治中，吾郡一豪子以事，官捕之急，鼠匿不出，官百计索之，不能得。或言乡耆某，多智数，官延访之。耆乞屏左右，乃曰：“欲得之，须用老子官。”曰老子官已在此矣。耆意盖用欲取先予之术，官所云谓已执其父也。耆曰不是者个老子，官曰正是者个老子。耆又白如前，官终不悟。即叱之退，曰：“者蠢物，尚谓一人有两老子，何智术之有？”无故之死人死有轻於鸿毛，又有大无端不若鸿毛者，大抵官府最多。漫记二事：京师人产儿，一头两身，弃诸野，一丐取示人以乞钱。俄顷观者墙立，哄传於路。厂中人白于内，未报而街坊火甲不知，更恐其扰攘也，逐之，丐提孩去。明日内旨取看，火甲觅丐与儿皆亡矣，惧自自经。家独一妻，惧追捕，亦缢，一户遂绝。又二人遇於途，甲沉醉，乙半酣，甲殴乙仆，视之死矣，迳去。总甲见之，亟曰于官，时已暮，姑以苇席四悬障尸，众寝於外。夜半乙稍寤，已迷前事，思安得处此，必犯夜禁，故潜起而逸。归家已大醒，谓其妻，甲殴我，明当讼之。及明，守者失尸，惊惧。须臾官来，谓受赂弃尸，箠楚之。守者诬服，请取尸来，乃共往伺于郊，一人醉而来，众前扑杀之，舁入苇室。乙诣甲喧，将讼之，甲与饮，纳之贿，乃释甲，复思昔者所由，固知为我杀人，今若此，曷不白之官。因邀乙往首实，官讯守者尸所来，不能讳，弃市。若漕卒牵夫公役辈，无故之死，又寻常事耳。癞虫吾乡都生自外归，装有水银一小簏箱，箱上书一“银”字为识，舟人以为银也，乘其醉缚而沉之。南方过癞，小说多载之。近闻其症，乃有癞虫自男女精液中过去，故此脱而彼染。如男入女固易，若女染男者，亦自女精中出，随精入男茎中也。若男欲除虫者，以荷叶卷置女阴中，既输泄，即抽出叶，精与虫悉在其中，即弃之。精既不入女阴宫，女亦无害也。此治疗妙术，故不厌猥亵，详述之。今南中有癞人，处官轩癞坊居之，不以贵贱，知体蕴癞者，家便闻官，隐者有罚焉。驴奸曩时妇人与狗奸事，有公牒，人皆知之。又阙媪事，予记在语怪，沈休文《宋书》凡有两事。又近数年有驴奸事，漫述之。燕京小民三五家，共筑一土室买一驴，室中置磨，各家有麦共往磨之。一日，三妇磨麦，少休。驴舒息久之，游腾其势。妇下劣，戏言：“我辈能当之乎？”一往就之，畏即已；一继之，不胜而退；一哂而往，稍纵焉，畜遂讫事，畜去而妇毙焉。此等事如汉济北江都王、及僧祗律猿猴精舍比丘难提死马等甚多，宇宙之间何所不有。丐户奉化有所谓丐户，俗谓之大贫。聚处城外，自为匹偶，良人不与接婚，官给衣粮，而本不甚窘赤。妇女稍妆泽业枕席，其始皆宦家，以罪杀其人，而籍具牝，官谷之而征其淫贿，以迄今也。金陵教坊二十八家亦然，奉銮赵之礻昷齐氏室所生也。新人城中有女，许嫁乡间富室，及期来迎，其夕失女所在，盖与私人期，而为巫臣之逃矣。诘旦，家人莫为计，姑以女暴疾辞，而来宾固已洞悉之矣。婿家礼筵方启，嘉仪纷纷沓翘企以待，比逆者至，寂然，主人扣，从者皆莫能对，傧以袂掩口附耳告曰：“新人少出。”不觉一笑。